बड़ावदा शरीफ में तीन दिवसीय उर्स आज से
जावरा | संजरी उर्स मुबारक कमेटी द्वारा बड़ावदा शरीफ में हजरत ख्वाजा सूफी हबीबउद्दीन संजरी साबरी फरीदी चिश्ती का पांचवां रोजा उर्स मुबारक शनिवार से शुरू होगा। उर्स कमेटी के नायब सदर जावेद पापुलर ने बताया तीन दिनी उर्स सूफी फरीदुद्दीन साहब की मौजूदगी में मनेगा। दोपहर 2 बजे कुरान ख्वानी होगी। 7 बजे गरीब नवाज व छठी शरीफ की नियाज दिलाई जाएगी। रात 9 बजे तकरीर व नातिया मुशायरा होगा। इसमें हाफिज सिद्धिकी, हाफिज आबिद हुसैन, शायर एजाज अकमल, अय्यूब आसिम सिरते पाक पर नूरानी बयान करेंगे। 5 मार्च को दोपहर 2 बजे चादर शरीफ उठाई जाएगी। रात 9 बजे कव्वाली होगी। 6 मार्च को सुबह 8.30 बजे मेहफिल ए रंग शजरा ख्वानी, फातेहा ख्वानी होगी। हाजी मुबारिक हुसैन, नजीर कुरैशी, आदन ने भाग लेने का आह्वान किया।
hin_Deva hin_Deva